钦定古今图书集成/理学汇编/经籍典/第002卷 > 魏
## 钦定古今图书集成/理学汇编/经籍典/第002卷 > 魏

### 文帝黄初元年改秘书令为监采掇遗亡藏在秘书中外三阁

按《三国志魏文帝本纪》。不载　按《晋书职官志》。“魏武
为魏王，置秘书令丞。及文帝黄初初。置中书令。而秘
书改令为监。”

按《隋书经籍志》：“魏氏代汉，采掇遗亡，藏在秘书中外
三阁。”

黄初五年，立太学，制《五经》课试之法，置《春秋穀梁》博
士。

按：《三国志文帝本纪》云云。

### 明帝太和二年六月诏郡国贡士以经学为先

按《三国志明帝本纪》，太和二年六月诏曰：“尊儒贵学，
王教之本也。自顷儒官或非其人，将何以宣明圣道？
其高选搏士才任侍中常侍者，申敕郡国贡士，以经
学为先。”

太和四年春二月壬午，诏“郎吏学通一经，才任牧民，
博士课试，擢其高第者亟用。”戊子，诏以文帝《典论》刻
石，立于庙门之外。

按《三国志明帝本纪》：太和四年“春二月壬午，诏曰：世
之质文，随教而变。兵乱以来，经学废绝。后生进趋，不
由典谟。岂训导未洽，将进用者不以德显乎？其郎吏
学通一经，才任牧民，博士课试，擢其高第者亟用；其
浮华不务道本者，皆罢退之。戊子，诏太傅、三公以文
帝《典论》刻石，立于庙门之外。”

### 景初 年诏科郎吏高才解经义者三十人各受四经三礼

按《三国志明帝本纪》，不载。　按《册府元龟》，“景初中，帝
以高堂隆、苏林、秦静等老，恐无能传业者，乃诏曰：‘昔
先圣既没，而其遗言馀教，著于六艺。六艺之文，礼又
为急，不可斯须离者也。末俗背本，所由来久。故闵子
讥原宪之不学，荀卿丑秦世之坑儒。儒学既废，则风
化何由兴哉？方今宿生巨儒，并各年高，教训之道，孰
为’”其继？昔伏生将老，汉文帝嗣以晁错；《穀梁》寡俦，宣
帝承以十郎。其科郎吏高才解经义者三十人，从光
禄勋隆、散骑常侍林、翰林博士静，分受《四经》《三礼》。主
者具为设课试之法。夏侯胜昔有言：“士病经不明，经
术苟明，其取青紫如俯拾地芥耳。”今学者有能究极
经道，则爵禄荣宠，不期而至，可不勉哉！

### 少帝甘露元年夏四月帝幸太学问诸儒经义

按《三国志少帝本纪》：“甘露元年夏四月丙辰，帝幸太
学，问诸儒曰，圣人幽赞神明，仰观俯察，始作八卦，后
圣重之为六十四，立爻以极数，凡斯大义，罔有不备。
而夏有连山，殷有归藏，周曰《周易》《易》之书，其故何也？”
易博士淳于俊对曰：“包羲因燧皇之图而制八卦，神
农演之为六十四，黄帝、尧舜通其变，三代随时，质文
各繇其事。故《易》者，变易也。名曰‘《连山》’，似山出内气连
天地也。《归藏》者，万事莫不归藏于其中也。”帝又曰：“若
使包羲因燧皇而作《易》，孔子何以不云‘燧人氏没，包
羲氏作乎’？”俊不能答。又问曰：“孔子作《彖、象》，郑元作注，
虽圣贤不同，其所释《经》义一也。今《彖》《象》不与经文相
连而注连之，何也？”俊对曰：“郑元合《彖》、象于经者，欲使
学者寻省《易》了也。”帝曰：“若郑元合之于学诚便，则孔
子何为不合以了学者乎？”俊对曰：“孔子恐其与文王
相乱，是以不合。此圣人以不合为谦。”帝曰：“若圣人以
不合为谦，则郑元何独不谦耶？”俊对曰：“古义弘深，圣
问奥远，非臣所能详尽。”帝又问曰：“《系辞》云：‘黄帝、尧舜
垂衣裳而天下治’。此包羲神农之世为无衣裳但圣
人化天下何殊异尔邪”俊对曰：“三皇之时人寡而禽
兽众故取其羽皮而天下之用足及至黄帝人众而
禽兽寡是以作为衣裳以济时变也。”帝。又问“乾为天而复为金为玉为老马与细物并邪”俊对曰：“圣人取
象或远或近近取诸物远则天地”讲易毕复命讲《尚
书》帝问曰：“郑元云‘稽古同天’，言尧同于天也。王肃云：
‘尧顺考古道而行之’。二义不同，何者为是？”博士庾峻
对曰：“先儒所执，各有乖异，臣不足以定之。然《洪范》称
‘三人占，从二人之言’。”贾、马及肃皆以为“‘顺考古道’。以
《洪范》言之，肃义为长。”帝曰：“仲尼言：‘唯天为大，唯尧则
之。尧之大美在乎则天，顺考古道，非其至也。今发篇
开义，以明圣德，而舍其大，更称其细，岂作者之意邪’？”
峻对曰：“臣奉遵师说，未喻大义，至于折中裁之，圣思
次及。”四岳举鲧，帝又问曰：“夫大人者，与天地合其德，
与日月合其明，思无不周，明无不照。今王肃云‘尧意
不能明鲧，是以试用如此。圣人之明有所未尽邪’？”峻
对曰：“虽圣人之弘，犹有所未尽，故禹曰‘知人则哲，惟
帝难之’。然卒能改授圣贤，缉熙庶绩，亦所以成圣也。”
帝曰：“‘夫有始有卒，其唯圣人。若不能始，何以为圣’？其
言唯帝难之，然卒能改授，盖谓知人圣人所难，非不
尽之言也。《经》云：‘知人则哲，能官人’。若尧疑鲧，试之九
年，官人失叙，何得谓之圣哲？”峻对曰：“臣窃观《经》传，圣
人行事，不能无失，是以尧失之四凶，周公失之二叔，
仲尼失之宰予。帝曰：‘尧之任鲧，九载无成，汨陈五行，
民用昏垫。至于仲尼，失之宰予，言行之间，轻重不同
也。至于周公管蔡之事，亦《尚书》所载，皆博士所当通
也’。”峻对曰：“此皆先贤所疑，非臣寡见所能究论。”次及
有鳏在下，曰“虞舜。”帝问曰：“当尧之时，洪水为害，四凶
在朝，宜速登贤圣，济斯民之时也。舜年在既立，圣德
光明，而久不进用，何也？”峻对曰：“尧咨嗟求贤，欲逊己
位。岳曰：‘否！德忝帝位’。尧复使岳扬举仄陋，然后荐舜。
荐舜之本，实由于尧，此盖圣人欲尽众心也。”帝曰：“尧
既闻舜而不登用，又时忠臣亦不进达，乃使岳扬举
仄陋而后荐举，非急于用圣恤民之谓也。”峻对曰：“非
臣愚见所能逮及。”于是复命讲《礼记》。帝问曰：“太上立
德，其次务施报，为治何由，而教化各异？皆修何政，而
能致于立德，施而不报乎？”博士马照对曰：“太上立德，
谓三皇五帝之世以德化民；其次施报，谓三王之世
以礼为治也。”帝曰：“二者致化，薄厚不同，将主有优劣
邪？时使之然乎？”照对曰：“诚由时有朴文，故化有薄厚
也。”

甘露二年五月帝幸辟雍诏群臣修明经典。

按《三国志少帝本纪》，甘露二年五月辛未，帝幸辟雍，
会命群臣赋诗。侍中和逌、尚书陈骞等作诗稽留，有
司奏免官。诏曰：“吾以暗昧，爱好文雅，广延诗赋，以知
得失，而乃尔纷纭，良用反仄。其原逌等，主者宜敕。自
今以后，群臣皆当玩习古义，修明经典，称朕意焉。”
少帝　　　年，以荀𫖮执经，赐爵关内侯。

按《三国志少帝本纪》，不载。　按《晋书荀𫖮传》，“𫖮累迁
侍中，为魏少帝执经，拜骑都尉，赐爵关内侯。”

### 元帝 年秘书郎郑默始制中经

按《三国志元帝本纪》。不载。　按《晋书郑默传》：默起家
秘书郎，考核旧文，删省浮秽。中书令虞松谓曰：“今而
后朱紫别矣。”

按《隋书经籍志序》：“魏氏代汉，采掇遗亡，藏在秘书中
外三阁。魏秘书郎郑默，始制《中经》。”